Խարգա Օազիս, Հիբիսի տաճարի հետ,հետևում Արևմտյան անապատի ժայռերն են:
**Նոր Հովտի** կամ **Էլ Վադի Էլ Գեդիդ նահանգ** (արաբ․՝ محافظة الوادي الجديد‎‎, Muḥāfaẓah al Wādī al Jadīd), Եգիպտոսի նահանգներից մեկը, գտնվում է երկրի հարավ-արևմտյան մասում, Եգիպտոսի հարավում Արևմտյան անապատում (Սահարա անապատի մասը), Նեղոսի, հյուսիսային Սուդանի և հարավարևելյան Լիբիայի միջև։ Զբաղեցնելով Եգիպտոսի տարածքի մոտավորապես կեսը, այս ընդարձակ նահանգը երկրի ամենամեծ և ամենաքիչ բնակեցված, և աֆրիկյան մայրցամաքի ամենամեծ ենթազգային ստորաբաժանումներից մեկը, ինչպես նաև աշխարհում։ 440,098 քառակուսի կիլոմետր տարածքում, Նոր Հովտի նահանգը մի փոքր ավելի երկար է, քան Իրաքը։ Մայրաքաղաքը գտնվում է Խարգայի օազիսում։ Նոր Հովտի նահանգը անվանվել է Նոր Հովտի ծրագրի պատվին, որի նպատակն է ոռոգել Արևմտյան անապատի հատվածները։

Քաղաքային բաժիններ
------------------

Նահանգը բաժանված է քաղաքային ստորաբաժանումների, որոնց ընդհանուր հաշվարկային բնակչությունը 2023 թվականի հունվարի դրությամբ կազմում է 265,003։ Նյու Վելի նահանգի դեպքում կա մեկ քիզմ՝ բաղկացած քաղաքային և գյուղական մասերից, և չորս մարքազ։

### Վարչական բաժանում

| Անգլերեն անուն | Տեղական անուն | Արաբերեն տառադարձություն | Բնակչություն
(Հունվար, 2023) | Տիպ |
| --- | --- | --- | --- | --- |
| Խարգա | قسم الواحات الخارجة | Al-Wāḥāt al-Khārijah | 104,683 | Քիզմ (քաղաքային և գյուղական մասերը) |
| Բալատ | مركز بلاط | Balāṭ | 13,025 | Մարքազ |
| Դախլա | مركز الداخلة | Al-Dākhlah | 95,019 | Մարքազ |
| Ֆարաֆրա | مركز الفرافرة | Al-Farāfirah | 37,509 | Մարքազ |
| Բարիս | مركز باريس | Bārīs | 14,767 | Մարքազ |

Խարգայի վարչակազմը ապակենտրոնացնելու նպատակով այն բաժանվել է չորս մասի, որն ուժի մեջ է մտնում 2018 թվականի հունիսի 19-ից։

Բնակչություն
------------

Համաձայն բնակչության հաշվարկների, 2015 թվականին նահանգի բնակչության զգալի մասը ապրել է գյուղական բնակավայրերում, ուրբանիզացիայի ընդամենը 48.0% ցուցանիշով։ Նահանգում բնակվող մոտ 225,416 մարդկանցից, 117,180 մարդ ապրել է գյուղական բնակավայրերում և միայն 108,236-ն են ապրել քաղաքային տարածքներում։

Ըստ բնակչության հաշվարկների, 2018 թվականին բնակչության թիվը հասնում էր 245,000 անձի, ուրբանիզացիայի 46,7% ցուցանիշով։

Քաղաքներ, ավաններ, օազիսներ
---------------------------

Նոր Հովիտը բազմաթիվ քաղաքներ, ավաններ և օազիսներ ունի։ 2018 թվականի տվյալներով, Խարգա Դախլա օազիսները Նոր Հովտի միակ երկու տարածքներն էին՝ 15,000 անձի հասնող բնակչությամբ. Ֆարաֆրա օազիսը և Բարիս օազիսը նույնպես Նոր Հովտում էին։

Քաղաքներ և ավաններ 15,000-ի հասնող բնակչությամբ

| Անվանում | Տեղական անվանում | Արաբերեն տառադարձություն | Նոյեմբեր 1996
Մարդահամար | Նոյեմբեր 2006
Մարդահամար | Բնակչություն
(Հուլիս՝ 2017 ) |
| --- | --- | --- | --- | --- | --- |
| Խարգա օազիս | الخارجة | Al-Khārijah | 49,446 | 60,584 | 72,558 |
| Դախլա | الداخلة | Mūṭ (Ad-Dākhlah) | 16,252 | 20,439 | 23,415 |

Արդյունաբերական գոտիներ
-----------------------

Եգիպտոսի ներդրումների և ազատ գոտիների կառավարման մարմնի (GAFI) համաձայն,ներդրումների նախարարության (ՆԳ) հետ կապված, հետևյալ արդյունաբերական գոտիները գտնվում են այս նահանգում։

* Ալ Խարգա
* Ծանր արդյունաբերության գոտի - Էլ Դախլա
* Ծանր արդյունաբերական գոտի - Վադի Վեր Վեսթ

Նոր Հովտում են գտնվում նաև որոշ գյուղատնտեսական տարածքներ, որոնք ստեղծվել են Նոր Հովտի ծրագրի կողմից, ինչպիսին է Շարք Էլ Օվայնաթը։

Վադի Շուրայի լողորդները

Պատմություն
-----------

2011 թվականի փետրվարի 8-9-ը եգիպտական հեղափոխության շրջանակներում դաժան բախումներ են գրանցվել Նոր Հովտի նահանգում։ Ցուցարարները հրկիզել են ոստիկանական բաժանմունքները և Ազգային դեմոկրատական կուսակցության շենքը։ Բազմաթիվ զոհեր և հարյուրավոր վիրավորներ են գրանցվել այն պնդումների ֆոնին, որ ոստիկանությունը կրակ է բացել Խարգայի օազիսում ցուցարարների վրա մարտական ​​փամփուշտներով։

Արդյունաբերություն
------------------

* Արմավների տնկում
* Զբոսաշրջություն և անապատներ
* Գյուղատնտեսական գործունեություն (օազիսների շուրջ)

Ծանոթագրություններ
------------------

1. ↑
2. ↑
3. ↑  «ﻋـــﺩﺩ ﺍﻟﺳﻛــﺎﻥ ﺍﻟﺗﻘﺩﻳﺭﻯ ﻟﻸﻗﺳــﺎﻡ» (PDF). *www.capmas.gov.eg* (արաբերեն). Վերցված է 2023 թ․ ապրիլի 3-ին.
4. ↑  «Divide the city of Kharja into 4 districts and appoint its chiefs». *El Watane News* (արաբերեն). 2018 թ․ հունիսի 19. Արխիվացված օրիգինալից 2018 թ․ նոյեմբերի 25-ին. Վերցված է 2018 թ․ նոյեմբերի 24-ին.
5. ↑  «Population Estimates By Sex & Governorate 1/1/2015» (PDF). *CAPMAS*. Արխիվացված (PDF) օրիգինալից 2015 թ․ հոկտեմբերի 19-ին. Վերցված է 2016 թ․ հոկտեմբերի 23-ին.
6. ↑  «Population Estimates By Sex & Governorate 1/1/2015» (PDF). *CAPMAS*. Արխիվացված (PDF) օրիգինալից 2015 թ․ հոկտեմբերի 19-ին. Վերցված է 2016 թ․ հոկտեմբերի 17-ին.
7. ↑  «Egypt in Figures 2018». Արխիվացված օրիգինալից 2018 թ․ նոյեմբերի 2-ին.
8. ↑  «Cities». *CityPopulation.de*. Արխիվացված օրիգինալից 2018 թ․ հոկտեմբերի 5-ին. Վերցված է 2018 թ․ նոյեմբերի 24-ին.
9. ↑  «Industrial Zones of Governorate». *Ministry of Investment Egypt*. Արխիվացված օրիգինալից 2018 թ․ նոյեմբերի 23-ին. Վերցված է 2018 թ․ նոյեմբերի 23-ին.
10. ↑  «Live blog Feb 9 - Egypt protests | al Jazeera Blogs». Արխիվացված օրիգինալից 2011 թ․ հուլիսի 23-ին. Վերցված է 2011 թ․ փետրվարի 9-ին.
11. ↑  Fahim, Kareem; Kirkpatrick, David D. (2011 թ․ փետրվարի 9). «Labor Actions in Egypt Boost Protests». *The New York Times* (ամերիկյան անգլերեն). ISSN 0362-4331. Վերցված է 2023 թ․ մայիսի 12-ին.

Արտաքին հղումներ
----------------

* El Watan News of New Valley Governorate

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նոր Հովտի նահանգ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |

 |